Ɣer Brahim Tazaɣart, aladɣa deg wungal Nayla, tugna, neɣ tiklutin n tẓuri d ayen yeṭfen tasga, dayen i d-irennun cbaḥa i tira tanagalit akk d taqsit sumata. Leqdic ɣef uglam akk d tegmatt i d-yellan gar sin n leṣnaf n tẓuri, tira seg tama, tugna seg tama nniḍen, d ayen i d-yerna-n cbaḥa i uḍris. Yal ṣṣenf n tẓuri yezga-d d lmendad i ṣṣenf nniḍen: seg tama, tira tezga d taɣuct i tugna, seg tama nniḍen, tugna tella-d d izri i uḍris.